cyanic-selkie/wikianc huggingface dataset:
কনস্টান্টিনোপল বিজয়
অবরোধ
ইতিমধ্যে বেশ কয়েকবার চেষ্টার পরও বালতুঘলুর অধীন উসমানীয় নৌবহরগুলো গোল্ডেন হর্নে প্রবেশ করতে পারেনি। বাইজেন্টাইনরা এর প্রবেশমুখে প্রতিরক্ষামূলক ধাতব শিকল বসিয়ে দেয়ায় এই অবস্থার সৃষ্টি হয়। বাইরের কোনো জাহাজকে গোল্ডেন হর্নে প্রবেশে বাধা দেয়া তুর্কি নৌবহরের প্রধান কাজ হলেও ২০ এপ্রিল চারটি খ্রিষ্টান জাহাজের একটি ক্ষুদ্র দল বেশ বড় লড়াইয়ের পর এতে ঢুকে পড়ে। এতে বাইজেন্টাইনদের মনোবল বেড়ে যায় এবং সুলতানের জন্য অবস্থা অসুবিধাজনক হয়ে পড়ে। বালতুঘলুর অধীনস্থ সৈনিকেরা লড়াইয়ের সময় তার সাহসিকতার ব্যাপারে নিশ্চিত করায় ব্যর্থতা সত্ত্বেও তাকে ক্ষমা করা হয়।
এরপর সুলতান মুহাম্মদ অন্য পথ অবলম্বনের সিদ্ধান্ত নেন। তিনি গোল্ডেন হর্নের উত্তরে গালাটার উপর দিয়ে চর্বি মাখানো কাঠের একটি রাস্তা তৈরীর আদেশ দেন। ২২ এপ্রিল জাহাজগুলোকে টেনে গোল্ডেন হর্নে নিয়ে যাওয়া হয়। ফলে রসদ সরবরাহ করা জেনোয়ার জাহাজগুলো বাধার মুখে পড়ে এবং বাইজেনটাইনদের মনোবল ভেঙ্গে যায়। ২৮ এপ্রিল রাতে উসমানীয় জাহাজগুলো ধ্বংস করার একটা চেষ্টা চালানো হয়। কিন্তু উসমানীয়রা পূর্বে সংকেত পাওয়ায় খ্রিষ্টান বাহিনী ব্যাপক ক্ষতিগ্রস্ত হয় এবং পিছু হটে। এরপর বাইজেন্টাইনরা গোল্ডেন হর্নের অংশে অধিক মাত্রায় সেনা সমাবেশ করে। ফলশ্রুতিতে অন্য অংশের প্রতিরক্ষা দুর্বল হয়ে পড়ে। ২৯ এপ্রিল ২৬০ জন উসমানীয় বন্দীকে উসমানীয়দের চোখের সামনে দেয়ালের উপর শিরশ্ছেদ করা হয়। ভূমির দেয়ালে বেশ কয়েকবার আক্রমণের পরও তুর্কিরা সফলতা লাভ করেনি। ভেনিসিয়ান সার্জন নিকোলো বারবারো তার ডায়েরিতে জেনিসারিদের আক্রমণের বিষয়ে লেখেন,
তারা তুর্কিদের দেয়ালের নিচ দিয়ে যুদ্ধের জন্য আসতে দেখল, বিশেষত জেনিসারিদের ... এবং যখন তাদের এক বা দুইজন মারা যায়, আরো তুর্কি চলে আসে এবং মৃতদেরকে নিয়ে যায় ... তারা দেয়ালের কত নিকটে এসে গিয়েছে সে বিষয়ে ভাবছিল না। আমাদের লোকেরা মৃতদেহ বহনকারী তুর্কিদের দিকে কামান ও ক্রসবোর সাহায্যে আক্রমণ কর এবং তাদের দুজনেই মৃতে পরিণত হয়, এরপর আরো একজন তুর্কি তাদেরকে নিতে এগিয়ে আসে, কেউই মৃত্যুকে ভয় পাচ্ছিল না, তারা স্বেচ্ছায় দশজন মরতে প্রস্তুত ছিল কিন্তু একজন তুর্কির লাশও দেয়ালের কাছে ফেলে রাখতে রাজি ছিল না।
thumb|upright=1.2|১৪৫৩ থেকে ১৪৭৫ এর মধ্যে অঙ্কিত [[কনস্টান্টিনোপল অবরোধের চিত্র।]]
২১ মে সুলতান মুহাম্মদ কনস্টান্টিনোপলে একজন দূত পাঠান। শহর তার কাছে হস্তান্তর করা হলে অবরোধ তুলে নেয়া হবে বলে তিনি প্রস্তাব দেন। তিনি প্রতিশ্রুতি দেন যে সম্রাট ও অন্য যেকোন বাসিন্দাকে তাদের সম্পত্তিসহ চলে যাওয়ার অনুমতি দেয়া হবে। তাছাড়া সম্রাটকে পেলোপোননিসের গভর্নর হিসেবে মেনে নেয়ারও প্রস্তাব দেন। সর্বশেষে তিনি শহরে যারা থেকে যাবে তাদের নিরাপত্তার নিশ্চয়তাও দেন। কনস্টান্টাইন উচ্চমাত্রায় করপ্রদান ও তুর্কিদের হস্তগত হওয়া দুর্গ ও এলাকাকে উসমানীয় সম্পত্তি হিসেবে মেনে নিতে সম্মত হন। তবে কনস্টান্টিনোপলের ব্যাপারে তিনি বলেন,
আপনাকে শহর হস্তান্তর করা আমার বা এর অধিবাসীদের উপর নির্ভর করে না; আমরা সবাই স্বেচ্ছায় মৃত্যুবরণের সিদ্ধান্ত নিয়েছি এবং আমরা আমাদের জীবনের পরোয়া করবো না।
এই সময়ের মধ্যে সুলতান মুহাম্মদ তার উচ্চপদস্থ অফিসারদের সাথে চূড়ান্ত বৈঠক করেন। তবে কিছু দ্বিমত দেখতে পান। তার অন্যতম উজির হালিল পাশা যিনি সবসময় সুলতানের শহর জয়ের পরিকল্পনার বিরোধিতা করতেন, সুলতানকে সতর্ক করে অবরোধ তুলে নিতে বলেন। হালিল পাশার স্থলে জাগান পাশাকে দায়িত্ব দেয়া হয়। জাগান পাশা অবিলম্বে আক্রমণের পক্ষে ছিলেন। ঘুষ গ্রহণের অভিযোগে সে বছরে হালিল পাশার মৃত্যুদন্ড দেয়া হয়। সুলতান দেয়াল ধ্বংস করার পরিকল্পনা করেন যাতে বাইজেন্টাইনদের প্রতিরোধ দুর্বল হয়ে পড়ে এবং চূড়ান্ত আক্রমণের প্রস্তুতি নেয়া যায়।
চূড়ান্ত আক্রমণ
thumb|upright=1.2|গ্রীক শিল্পী [[থিওফিলোস হাটজিমিহাইল|থিওফিলোস হাটজিমিহাইলর আকা শহরের ভেতর যুদ্ধের ছবি, কনস্টান্টাইনকে সাদা ঘোড়ার উপর দেখা যাচ্ছে।]] thumb|upright=1.2|কনস্টান্টিনোপল অবরোধ, ১৪৯৯ এ অঙ্কিত।
২৬ মে সন্ধায় চূড়ান্ত আক্রমণ শুরু হয় এবং পরদিন পর্যন্ত তা জারি থাকে। যুদ্ধসভার সিদ্ধান্তের ৩৬ ঘণ্টা পর উসমানীয়রা তাদের সৈন্যচালনা শুরু করে। ২৮ মে সৈনিকদের প্রার্থনা ও বিশ্রামের জন্য মঞ্জুর করা হয়। এরপর চূড়ান্ত আক্রমণ পরিচালনা করা হয়। বাইজেন্টাইন অংশে ১২টি জাহাজের ক্ষুদ্র ভেনিসিয়ান নৌবহর এজিয়ান সাগরে তল্লাশির পর রাজধানী পৌছে সম্রাটকে জানায় যে ভেনিসিয়ান রসদের কোনো জাহাজ পথিমধ্যে নেই। ২৮ মে উসমানীয় সেনারা চূড়ান্ত আক্রমণের জন্য প্রস্তুত হলে শহরে বড় আকারের ধর্মীয় পদযাত্রার আয়োজন করা হয়। সন্ধায় হাগিয়া সোফিয়ায় বক্তৃতা দেয়া হয় যাতে সম্রাট এবং ল্যাটিন ও গ্রিক উভয় চার্চ অংশ নেয়।
২৯ মে মধ্যরাতের কিছু পরে আক্রমণ শুরু হয়। উসমানীয় সাম্রাজ্যের খ্রিষ্টান সৈনিকরা প্রথম আক্রমণ করে। এরপর অনিয়মিত আজাপ ও আনাতোলিয়ানরা আক্রমণ করে। শহরের উত্তর অংশের দেয়ালে তারা আক্রমণ করে। এই দেয়ালগুলো কামানের আক্রমণে ক্ষতিগ্রস্ত হয়েছিল। এগুলো এগারো শতকে নির্মাণ করা হয় এবং যথেষ্ট দুর্বল ছিল। জিওভান্নো জিসটিনিয়ানি আক্রমণের সময় মারাত্মক আহত হন।   তার এই অবস্থা প্রতিরোধকারীদের ভেতর ভিতির সঞ্চার করে। তাকে চিওস নিয়ে যাওয়া হয়। সেখানে তিনি কয়েকদিন পর মারা যান।
জিসটিনিয়ানির অধীন জেনোয়ার সৈনিকরা শহরের ভেতর ও পোতাশ্রয়ের দিকে পিছু হটে। কনস্টান্টাইন ও তার সৈনিকেরা এখন তাদের নিজের প্রতিরক্ষার উপর নির্ভর করতে হয়। তারা জেনিসারিদের কিছু সময় পর্যন্ত প্রতিরোধ করলেও একসময় তারা শহরে ঢুকে পড়ে। যখন একটি ফটকে তুর্কি পতাকা দেখা যায় তখন সৈনিকদের মধ্যে ভীতির সঞ্চার হয় এবং উলুবাতলি হাসান তার সৈনিকদের নিয়ে এগিয়ে গেলে প্রতিরোধ ভেঙ্গে যায়। কথিত আছে যে সম্রাট কনস্টান্টাইন তার বেগুনি রাজপোষাক ছুড়ে ফেলে চূড়ান্ত লড়াইয়ে নেতৃত্ব দেন। এই যুদ্ধে তিনি মৃত্যুবরণ করেন। অন্যদিকে নিকোলো বারবারো নামক ভেনিসিয়ান প্রত্যক্ষদর্শীর মতে, তুর্কিরা সান রোমানো ফটক দিয়ে ঢুকে পড়লে কনস্টান্টাইন ফাঁসিতে ঝুলে পড়েন। তবে তার পরিণতি কী হয়েছিল তা অজানা থেকে যায়।
হামলার পর উসমানীয় সেনারা শহরের সড়ক, প্রাক্তন ফোরা, এবং চার্চ অব দ্য হলি এপস্টলস এসব এলাকায় চলে আসে। সুলতান মুহাম্মদের ইচ্ছা ছিল যে তার নবনিযুক্ত পেট্রিয়ার্ককে একটি পদ দেয়া যাতে তিনি তার খ্রিষ্টান প্রজাদের উপর নিয়ন্ত্রণ রাখতে পারেন। তাই তিনি চার্চ অব দ্য হলি এপস্টলসের মত স্থাপনা রক্ষার জন্য একটি নিরাপত্তা দল পাঠান।
সেনারা হাগিয়া সোফিয়ার সামনের চত্বর অগাস্টিয়ামে চলে আসে। এর ব্রোঞ্জের ফটকের ভেতর বিপুল বেসামরিক লোক স্বর্গীয় নিরাপত্তার আশায় অবস্থান নিয়েছিল। দেয়াল ভেঙ্গে ফেলার পর সৈনিকরা মূল্যবান বস্তুকে অধিকার করা শুরু করে। সুলতান ততকালীন প্রথা হিসেবে তিন দিন পর্যন্ত সৈনিকদের শহরের সম্পদ অধিকারের অনুমতি দেন।
উসমানীয়দের ক্ষয়ক্ষতির পরিমাণ অজানা। তবে বেশ কয়েকটি আক্রমণ অসফল হয়েছিল বলে ইতিহাসবিদদের ধারণা এর সংখ্যা ব্যাপক। বারবারোর বর্ণনা মতে নর্দমায় হঠাত ঝড়ের ফলে সৃষ্ট বৃষ্টির পানির মত রক্ত বয়ে যাচ্ছিল এবং তুর্কি ও খ্রিষ্টানদের মৃতদেহ সাগরে ভাসছিল।
পরবর্তী অবস্থা
thumb|upright=1.2|চার্চ অব দ্য [[হলি উইসডোম, বা আয়া-সোফিয়াকে মসজিদে রূপান্তর করা হয়।]]
thumb|upright=1.2|সুলতান দ্বিতীয় মুহাম্মদ। [[জেন্টিল বেল্লিনি|জেন্টিল বেল্লিনির আঁকা পোর্ট্রে‌ট]]
বিজয়ের তৃতীয় দিন সুলতান মুহাম্মদ সব ধরনের লুটপাট বন্ধের নির্দেশ দেন এবং সৈনিকদের শহরের বাইরে পাঠান। ঘটনার একজন প্রত্যক্ষদর্শী বাইজেন্টাইন ইতিহাসবিদ জর্জ স্ফ্রান্টজেজের বর্ণনা অনুযায়ী,
আমাদের শহরের পতনের তৃতীয় দিন সুলতান তার বিজয় উদযাপন করেন। তিনি এই মর্মে আদেশ জারি করেনঃ লুকিয়ে থাকা সকল বয়সের নাগরিকদেরকে মুক্ত মানুষের মত বেরিয়ে আসতে হবে এবং তাদের কোনো প্রশ্ন করা হবে না। তিনি এও ঘোষণা করেন যে অবরোধের আগে যারা শহর ত্যাগ করে চলে গেছে তাদের বাড়ি ও সম্পদ পুনর্বহাল করা হবে, যদি তারা বাড়ি ফিরে আসে তবে তাদের সাথে তাদের পদ ও ধর্ম অনুযায়ী ব্যবহার করা হবে, যেন কিছুই পরিবর্তন হয়নি।
হাগিয়া সোফিয়াকে মসজিদে রূপান্তর করা হয়। তবে গ্রীক অর্থোডক্স চার্চকে আগের মতই রেখে দেয়া হয় এবং গেনাডিয়াস স্কোলারিয়াসকে কনস্টান্টিনোপলের পেট্রিয়ার্ক হিসেবে নিয়োগ দেয়া হয়।
কনস্টান্টিনোপলের অধিকারের মাধ্যমে সুলতান তার নতুন রাজধানী পেয়ে যান। ইউরোপে উসমানীয়দের অগ্রসরে এরপর আর কোনো বড় বাধা থাকল না। খ্রিষ্টান জগতে এই শহর হাতছাড়া হওয়ার ঘটনা ব্যাপক আলোড়ন তোলে এবং পশ্চিমা খ্রিষ্টানদের প্রাচ্যের প্রতি আগ্রাসী দৃষ্টিভঙ্গি গড়ে তুলতে সহায়ক হয়। পোপ পঞ্চম নিকোলাস ক্রুসেডের মত আরেকটা আক্রমণের ডাক দেন। যখন কোনো ইউরোপীয় শাসক এতে রাজি হল না, পোপ নিজেই যাওয়ার সিদ্ধান্ত নেন কিন্তু তার মৃত্যুর ফলে এই পরিকল্পনা সাধিত হয়নি।
ফ্লোরেন্সের চ্যান্সেলর কোলুসিসো সেলুটাটি কর্তৃক ১৩৯৬ খ্রিষ্টাব্দে চালু হওয়া সাংস্কৃতিক বিনিময়ের আওতায় গ্রীক পন্ডিতরা ইটালীয় নগর রাষ্ট্রগুলোতে যাওয়া আসা শুরু করে। এই বিজয়ের পর অনেক গ্রিক শহর ছেড়ে ল্যাটিন পাশ্চাত্যে চলে যায়। তারা তাদের সাথে গ্রেকো রোমান ঐতিহ্যকে ইটালি ও অন্যান্য অঞ্চলে নিয়ে আসে। ফলে রেনেসা এতে উপকৃত হয়। শহরে থেকে যাওয়া অবশিষ্ট গ্রীকদের বেশিরভাগ শহরের ফানার ও গালাটা নামক অংশে বসবাস করত। উসমানীয় শাসকদের অধীনে অনেক ফানারিয় উপদেষ্টা হিসেবে কাজ করে।
পন্ডিতরা কনস্টান্টিনোপলের পতনকে মধ্য যুগের সমাপ্তি এবং রেনেসার শুরু হিসেবে দেখেন। এর কারণ হল, এই ঘটনার পর ইউরোপে পুরনো ধর্মীয় রীতির অবসান হয় এবং কামান ও বারুদের ব্যবহার শুরু হয়। উক্ত এলাকায় তুর্কিদের একাধিপত্যের কারণে এটি ইউরোপ ও এশিয়ার মধ্যে বাণিজ্যের মূল সংযোগস্থল হয়ে দাঁড়ায়। ফলে ইউরোপীয়রা সমুদ্রপথে এশিয়া আসার পথ বের করাকে গুরুত্বের সাথে দেখা শুরু করে।
thumb|upright=1.2|সুলতান দ্বিতীয় মুহাম্মদের [[কনস্টান্টিনোপল|কনস্টান্টিনোপলে প্রবেশ, শিল্পী ফাউস্টো জোনারো]]
তৃতীয় রোম
বাইজেন্টিয়াম শব্দটি দ্বারা আধুনিক ইতিহাসবিদরা পরবর্তী রোমান সাম্রাজ্যকে বোঝান। কনস্টান্টিনোপল থেকে শাসন করা সাম্রাজ্যকে তৎকালীন সময়ে “রোমান সাম্রাজ্য” বলা হত। সম্রাট কনস্টান্টাইন এই শহরের নাম দিয়েছিলেন “নতুন রোম”। কনস্টান্টিনোপলের পতনের পর এর উত্তরাধিকার নিয়ে কোন্দল শুরু হয়। রাশিয়ানরা নিজেদেরকে বাইজেন্টাইন উত্তরাধিকারী হিসেবে দাবি করে। সুলতান মুহাম্মদ নিজেকে রোমান সাম্রাজ্যের উত্তরাধিকারী হিসেবে গণ্য করতেন এবং নিজেকে ‘’কায়সার-ই রুম’’ বা রোমের সিজার হিসেবে ঘোষণা করেন। তবে তাকে “বিজয়ী” হিসেবেই বেশি স্মরণ করা হয়। তার প্রতিষ্ঠিত রাজনৈতিক ব্যবস্থা ১৯২২ খ্রিষ্টাব্দে তুর্কি প্রজাতন্ত্রের প্রতিষ্টাকাল পর্যন্ত স্থায়ী ছিল। এই আদর্শিক সংঘাত রাশিয়া ও উসমানীয় সাম্রাজ্যের মধ্যে যুদ্ধে ইন্ধন যোগায়। আঠারো ও উনিশ শতকে রুশ সেনারা ধীরে ধীরে কনস্টান্টিনোপলের দিকে অগ্রসর হয়। ১৮৭৭-১৮৭৮ এর রুশ-তুর্কি যুদ্ধের সময় রুশ সেনারা টোপকাপি প্রাসাদের দশ মাইল (১৬ কিমি) পশ্চিমে কনস্টান্টিনোপলের ইয়েশিলকো শহরতলীতে এসে পৌছায়।
সার্বিয়ার জার স্টিফেন ডুসান ও বুলগেরিয়ার জার ইভান আলেক্সান্ডার দুজনেই নিজেদেরকে রোমান সাম্রাজ্যের ন্যায়সঙ্গত উত্তরাধিকারী দাবি করেন। অন্যান্য দাবিদাররা, যেমন ভেনিস প্রজাতন্ত্র ও পবিত্র রোমান সাম্রাজ্য ইতিহাসের গর্ভে হারিয়ে যায়।
thumb|upright=1.2|পৃথিবীর ছায়ার দক্ষিণপ্রান্ত দিয়ে চাঁদের পশ্চিম থেকে পূর্বে গমন তুর্কিরা সামরিক ও রাজনৈতিকভাবে লাভবান হওয়ার পাশাপাশি প্রাচ্যের মুসলিম ব্যবসায়ীদের মসলা ব্যবসার ধারা পতনের দিকে যেতে থাকে। আগে মুসলিম ব্যবসায়ীরা মধ্যবর্তী হিসেবে ব্যবসায়ে ভূমিকা পালন করত। ইউরোপীয়রা ১৬ শতক পর্যন্ত কনস্টান্টিনোপলের মাধ্যমে ব্যবসা পরিচালনা করে। কিন্তু মূল্যবৃদ্ধির কারণে তারা ভিন্ন পথ আবিষ্কারের দিকে মনোনিবেশ করে যাতে উসমানীয়, সাফাভি, সাফাভি রাজবংশ ও মামলুক ব্যবসায়ীদের পাশ কাটিয়ে যাওয়া যায়। পর্তুগিজ, স্পেনিশ ও ডাচ জাহাজগুলো আফ্রিকার দক্ষিণ প্রান্ত ধরে ভারতে আসার পথ আবিষ্কারের প্রচেষ্টা চালায়। প্রকৃতপক্ষে কলম্বাস যদি ভারত আবিষ্কারের জন্য বের না হতেন তবে তিনি কখনো নতুন পৃথিবী খুজে পেতেন না।
আংশিক চন্দ্রগ্রহণ
মধ্যযুগের জ্যোতির্বিদরা ১৪৫৩ এর মে চন্দ্রগ্রহণ পর্যবেক্ষণ করেন। এসময় চাঁদের প্রায় দুই তৃতীয়াংশ ঢাকা পড়ে যায়। অবশিষ্ট অংশের আলো কখনো কখনো লাল দেখায়। এই ঘটনাকে শহরের ক্ষমতা বদলের পূর্বাভাস হিসেবে দেখা হত।
কিংবদন্তি
কনস্টান্টিনোপলের পতনকে কেন্দ্র করে গ্রীসে বেশ কিছু কিংবদন্তি রয়েছে। বলা হয় যে ২২ মে ১৪৫৩ এর চন্দ্রগ্রহণ শহরের পতনের পূর্বাভাস ছিল। চারদিন পর পুরো শহর কুয়াশায় আচ্ছন্ন হয়ে যায়। এই অঞ্চলে মে মাসে এমনটা আগে হত না। সেদিন সন্ধ্যায় কুয়াশা মিটে যাওয়ার পর হাগিয়া সোফিয়ার গম্বুজে অদ্ভুত একটা আলো দেখা যায়। কেউ কেউ এটিকে পবিত্র আত্মার শহর ত্যাগ হিসেবে ব্যাখ্যা করে। অন্যরা তখনও আশা ধরে রেখেছিল। তাদের ধারণা ছিল এটি শহর রক্ষার জন্য আসা জন হুনয়াডির বাহিনীর লোকেদের ক্যাম্পফায়ারের আলো। তবে বৈজ্ঞানিক তত্ত্ব মতে আলোটি মূলত বিরুপ আবহাওয়ার জন্যই ছিল।
আরেকটি ভাষ্যমতে প্রথম তুর্কি সৈনিক শহরে প্রবেশের পর দুজন পাদ্রী ধর্মীয় গীতি পড়তে পড়তে ক্যাথেড্রালের দেয়ালে অদৃশ্য হয়ে যান। কিংবদন্তি অনুসারে, কনস্টান্টিনোপল যেদিন আবার খ্রিষ্টানদের হাতে আসবে সেদিন তারা ফিরে আসবেন। আরেকটি কিংবদন্তি মতে, যখন উসমানীয়রা শহরে প্রবেশ করে একজন ফেরেশতা সম্রাটকে উদ্ধার করে এবং তাকে মার্বেলে রূপান্তরিত করে গোল্ডেন গেটের কাছে ভূগর্ভস্থ একটি গুহায় লুকিয়ে রাখে। সেখানে তিনি পুনর্জীবন লাভের জন্য অপেক্ষা করছেন (এটি ঘুমন্ত বীর কিংবদন্তির আরেকরূপ)।
সাংস্কৃতিক প্রভাব
উসমানীয়দের হাতে কনস্টান্টিনোপলের ক্ষমতা আসার বহু বছর পরও পশ্চিম ইউরোপে এর পুনরায় অধিকারের বিষয়টি একটি লক্ষ্য হিসেবে টিকে ছিল। তবে পশ্চিম ইউরোপ ১৬ শতকে প্রবেশের সাথে সাথে ক্রুসেডের যুগ শেষ হতে শুরু করে।
প্রথমদিকে পাশ্চাত্যে একটি ক্রুসেডের ইচ্ছা প্রবলভাবে দেখা যায়। তবে এতে ধর্মীয় আবেগের পরিবর্তে রেনেসার প্রভাব ছিল। প্রাচীন ঐতিহ্য ফিরিয়ে আনার মনোভাব এখানে প্রভাব বিস্তার করে।
কনস্টান্টিনোপলের পতনের পর এনিয়াস সিলভিয়াস আক্ষেপ করে বলেন, “হোমার ও প্লেটো দ্বিতীয়বার মৃত্যুবরণ করলেন”। হারানো শহরের ব্যাপারে এই বক্তব্য যথার্থ ছিল না। অধিকন্তু, কনস্টান্টিনোপলের উদ্বাস্তুরা ইটালিতে তাদের প্রাচীন পুথিগুলো নিয়ে আসে এবং প্লেটোনিক ও নিউ-প্লেটোনিক দর্শনের চর্চায় সাহায্য করে।
পোপ দ্বিতীয় পাইয়াস দুঃখের প্রকাশ হিসেবে বেশ কিছু গান রচনা করেন। বুরগুনডির ডিউক ফিলিপ দ্য গুড তুর্কিদের বিরুদ্ধে অস্ত্র তুলে নেন। তবে উসমানীয়দের শক্তিবৃদ্ধি সেসাথে প্রটোস্টান্ট সংস্কার ও এর পাল্টা সংস্কারের ফলে কনস্টান্টিনোপলের পুনর্দখল অসম্ভব হয়ে পড়ে। এমনকি একসময় ক্রুসেডে প্রবলভাবে অংশগ্রহণ করা ফ্রান্স উসমানীয়দের মিত্রে পরিণত হয়।
থ্রী বডি প্রবলেম (টিভি সিরিজ)
<templatestyles src="Module:Infobox/styles.css"> থ্রী বডি প্রবলেম হল একটি আসন্ন বিজ্ঞান কল্পকাহিনীভিত্তিক টেলিভিশন সিরিজ। ডেভিড বেনিওফ, ডিবি ওয়েইস এবং আলেকজান্ডার উ, লিউ সিক্সিন রচিত একই নামের উপন্যাসের উপর ভিত্তি করে সিরিজটি তৈরি করেছেন। সিরিজটি ২০২৪ সালের জানুয়ারিতে নেটফ্লিক্স এ প্রচারিত বলে ঘোষণা করা হয়েছে। ১৭ জুন, ২০২৩-এ সিরিজটির একটি ট্রেইলার প্রকাশিত হয়।
পটভূমি
ইয়ে ওয়েনজি একজন জ্যোতির্পদার্থবিদ যিনি তার বাবাকে চীনা সাংস্কৃতিক বিপ্লবের সময় নির্মমভাবে নিহত হতে দেখেছিলেন। তার বাবার হত্যার পর তাকে বিজ্ঞানমনস্ক পরিবারের থাকার ফলে তার অভিজ্ঞতার কারণে তিনি এক সংস্থায় নিযুক্ত হন এবং চীনের একটি প্রত্যন্ত অঞ্চলে একটি গোপন রাডার ঘাঁটিতে পাঠানো হয়। ১৯৬০-এর দশকে তার একটি দুর্ভাগ্যজনক সিদ্ধান্ত লম্বা সময় জুড়ে চর্চিত হয় এবং বর্তমান সময়ের একদল বিজ্ঞানী তার সম্মন্ধে জানতে পারেন এবং তারা মানব সভ্যতার অন্যতম বড় হুমকির মুখোমুখি হতে বাধ্য হন।
নির্মাণ
২০২০ সালের সেপ্টেম্বরে একটি ঘোষণা করা হয়েছিল যে ডেভিড বেনিওফ এবং ডিবি ওয়েইস একটি উপন্যাসের উপর ভিত্তি করে নেটফ্লিক্সের জন্য একটি টেলিভিশন সিরিজ তৈরি করছেন। তাদের পাশাপাশি আলেকজান্ডার উও সহ-লেখক হিসেবে কাজ করছিলেন।
আগস্ট ২০২১-এ এইজা গোঞ্জালেস কুশীলব হিসেবে যোগদান করার পর আলোচনায় চলে আসেন। একই মাসে ডেরেক সাং পাইলট পর্ব পরিচালনার জন্য নিযুক্ত হন। বেনেডিক্ট ওং, সাই চিন, জন ব্র্যাডলি, লিয়াম কানিংহাম, জোভান অ্যাডেপো এবং গোঞ্জালেজ সহ অতিরিক্ত কুশীলবদের উপস্থিতি অক্টোবরের মধ্যে নিশ্চিত করা। ২০২২ সালের জুন মাসে জোনাথন প্রাইস, রোজালিন্ড চাও, বেন স্নেটজার এবং ইভ রিডলিকে কুশীলবদের সাথে যুক্ত করা হয়।
সিরিজটির নির্মাণ 8 নভেম্বর ২০২১ এ শুরু হয়েছিল এবং এর চিত্রপগ্রহণ করা হবে যুক্তরাজ্য এবং চীনে।
এলুরু লোকসভা কেন্দ্র
এলুরু কেন্দ্রটি অন্ধ্রপ্রদেশ রাজ্যের ২৫ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু।
অন্ধ্রপ্রদেশর সবচেয়ে গুরুত্বপূর্ণ আসনগুলির মধ্যে অন্যতম হল লোকসভা এলুরু আসনটি। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। জরুরি অবস্থা ঘোষণার মাধ্যমে লোকসভার কেন্দ্রের মেয়াদ আরও একবছর বাড়ানো যায় আবার বিশেষ করণে ৫ বছরের পূর্বেই নির্বাচন করা যায়, যা উপনির্বাচন নামে পরিচিত।
ইতিহাস
এলুরু লোকসভা কেন্দ্রে ১৯৫২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১৮২ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১৮৩ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১৮৪ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১৮৬ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত৷
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১৮৭ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১৮৯ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
বোধিপথপ্রদীপ
বোধিপথপ্রদীপ বিখ্যাত বৌদ্ধ পণ্ডিত অতীশ দীপঙ্কর দ্বারা রচিত একটি বৌদ্ধ রচনা বিশেষ।
এলুরু লোকসভা কেন্দ্র
বিধানসভা কেন্দ্র গুলি
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১৯২ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
বোধিপথপ্রদীপ
বিবরণ
অতীশ দীপঙ্কর একাদশ শতাব্দীতে সংস্কৃত ভাষায় মাত্র উনসত্তরটি সূত্রে বোধিপথপ্রদীপ রচনা করেন। এই রচনায় তিনি বিভিন্ন বৌদ্ধ সম্প্রদায় ও দর্শনের মেলবন্ধন ঘটিয়ে বোধি লাভের সম্পূর্ণ পথের বিভিন্ন ধাপের বর্ণনা দিয়েছেন, যা তিব্বতী বৌদ্ধধর্মে লাম-রিম নামে বিখ্যাত। এই রচনানুসারে তিনি বৌদ্ধ উপাসকদের ধর্মীয় আচরণের ওপর তাদের আগ্রহের ওপর নির্ভর করে অধম পুরুষ, মধ্যম পুরুষ এবং উত্তম পুরুষ এই তিন ভাগে ভাগ করেছেন। অধম পুরুষ সংসারের মধ্যে থেকে বোধিলাভের ইচ্ছা প্রকাশ করে থাকেন। শ্রবকযানপন্থী বা শ্রবকরা এবং প্রত্যেকবুদ্ধযানপন্থীরা বা প্রত্যেকবুদ্ধরা সংসারত্যাগ করলেও জগতের সকল জীবের মুক্তিচিন্তা না করে শুধুমাত্র নিজেদের মুক্তিলাভের চেষ্টা করেন বলে তারা মধ্যম পুরুষের অন্তর্গত। মূলতঃ এই চিন্তাধারা হীনযান বৌদ্ধধর্ম থেকে এসেছে। একমাত্র বোধিসত্ত্বরা উত্তম পুরুষের অন্তর্গত কারণ তারা নিজেদের মুক্তির পাশাপাশি সমস্ত জীবজগতের মুক্তির জন্যও চিন্তা করে থাকেন। মহাযান বৌদ্ধধর্ম থেকে এই ধারণা নেওয়া হয়েছে।
এলুরু লোকসভা কেন্দ্র
বর্তমান ও প্রাক্তন বিজয়ী সাংসদদের তালিকা:
এলুরু কেন্দ্র বিজয়ী বর্তমান সংসদ তেলুগু দেশম পার্টি দলের সদস্য কোটাগিরি শ্রীধর এবং প্রাক্তন সংসদ ছিলেন ওয়াইএসআর কংগ্রেস পার্টি দলের সদস্য মাগন্তী ভেঙ্কটেশ্বর রাও।
থ্রেডস (অ্যাপ)
থ্রেডস হল একটি অনলাইন সামাজিক যোগাযোগ মাধ্যম এবং সামাজিক নেটওয়ার্কিং পরিষেবা যা আমেরিকান কোম্পানি মেটা প্ল্যাটফর্মের মালিকানাধীন। অ্যাপটি ইন্সটাগ্রাম এর সংলগ্ন কাজ করার উদ্দেশ্যে করা হয়েছে: ব্যবহারকারীদের সাইন আপ করার জন্য একটি ইন্সটাগ্রাম অ্যাকাউন্ট থাকতে হবে এবং একই হ্যান্ডেল ব্যবহার করতে হবে। টুইটারের সরাসরি প্রতিযোগী হিসাবে ব্যাপকভাবে দেখা হয়, থ্রেডস ব্যবহারকারীরা পাঠ্য এবং ছবি পোস্ট করতে, অন্যদের পোস্টের উত্তর দিতে বা পোস্ট লাইক করতে সক্ষম।
তিব্বতীয় মালভূমি
তিব্বতীয় মালভূমি চীনে ছিংহাই-তিব্বত মালভূমি বা কুইং-জ্যাং মালভূমি বা হিমালয় মালভূমি নামেও পরিচিত মধ্য এশিয়া   ও পূর্ব এশিয়ার    একটি বিশাল উচ্চভূমি। মালভূমিটি বেশিরভাগ তিব্বত স্বায়ত্বশাসিত অঞ্চলের এবং চীনের কিংহাইয়ের পাশাপাশি ভারতের লাদাখ (জম্মু ও কাশ্মীর) এবং লাহল ও স্পিটি (হিমাচল প্রদেশ) এলাকা নিয়ে  গঠিত। এটি উত্তর থেকে দক্ষিণে প্রায় ১,০০০ কিলোমিটার (৬২০ মাইল) এবং পূর্ব থেকে পশ্চিমে ২,৫০০ কিলোমিটার (১,৬০০ মাইল) প্রসারিত। মালভূমিটির গড় উচ্চতা ৪,৫০০ মিটারের (১৪,৮০০ ফুট) অধিক। তিব্বতী মালভূমিকে কখনও কখনও "বিশ্বের ছাদ" বলা হয়, কারণ এটি সমুদ্রতল থেকে ৩ মাইল (৪.৮ কিমি) উপরে অবস্থিত এবং পৃথিবীর দুইটি সর্বোচ্চ পর্বত শৃঙ্গ মাউন্ট এভারেস্ট এবং কে ২ মালভূমিটিকে বেষ্ঠিত করে রাখা  পর্বতশ্রেণীতে অবস্থিত। এটি ২৫,০০,০০০ বর্গ কিলোমিটার এলাকা (৯,৭০,০০০ বর্গ মাইল) (মেট্রোপলিটান ফ্রান্সের আকারের প্রায় পাঁচ গুণ) সহ বিশ্বের বৃহত্তম এবং সর্বাধিক উচ্চতার মালভূমি। কখনও কখনও তিব্বতীয় মালভূমিকে তৃতীয় মেরু হিসাবে বলা হয়। তিব্বতী মালভূমি আশেপাশের অঞ্চলে বেশিরভাগ  নদী প্রবাহগুলির জল-উৎসকে ধারণ করে। হাজার হাজার হিমবাহ এবং অন্যান্য ভৌগোলিক ও পরিবেশগত বৈশিষ্ট্য জল সংরক্ষণ ও প্রবাহ বজায় রাখার জন্য "জল টাওয়ার" হিসাবে কাজ করে মালভূমিটি। তিব্বতী উপদ্বীপে বিশ্বউষ্ণায়নের (গ্লোবাল ওয়ার্মিংয়ের) প্রভাব পর্যবেক্ষণ বর্তমান বিশ্বে তীব্র বৈজ্ঞানিক আগ্রহের বিষয়।
বিবরণ
তিব্বতীয় মালভূমি উচ্চ পর্বতশ্রেণী দ্বারা বেষ্টিত। মালভূমিটির দক্ষিণ প্রান্তে অভ্যন্তরীণ হিমালয় পর্বতমালা, উত্তর প্রান্তে কুনলুন পর্বতমালা অবস্থিত, যেটি মালভূমিকে তরীম বেসিন থেকে পৃথক করেছে এবং উত্তর—পূর্ব প্রান্তে কিলিয়েন পর্বতমালা অবস্থিত, যেটি হ্যক্সি করিডোর এবং গবি মরুভূমি থেকে মালভূমিকে পৃথক করে।
আইনসভা
আইনসভা হলো একটি দেশ বা শহরের মতো রাজনৈতিক সত্তার জন্য আইন তৈরি করার কর্তৃত্ব সহ একটি সুচিন্তিত পরিষদ। আইনসভা বেশিরভাগ সরকারের গুরুত্বপূর্ণ অংশ গঠন করে; ক্ষমতা বিকেন্দ্রীকরণ মডেলে তারা প্রায়শই সরকারের নির্বাহী বিভাগ ও বিচার বিভাগের বিপরীত হয়ে থাকে।
আইনসভা দ্বারা প্রণীত আইনগুলি প্রাথমিক আইন হিসাবে পরিচিত। আইনসভা প্রশাসনিক ক্রিয়াকলাপ পর্যবেক্ষণ ও পরিচালনা করে এবং সাধারণত বাজেট বা বাজেট সংক্রান্ত প্রক্রিয়া সংশোধন করার একচেটিয়া কর্তৃত্ব থাকে।
কোন আইনসভার সদস্যদের আইন-প্রণেতা বলা হয়। গণতান্ত্রিক দেশে আইন-প্রণেতারা সাধারণত জনপ্রিয় ভোটে নির্বাচিত হন, যদিও নির্বাহী কর্তৃক পরোক্ষ নির্বাচন এবং মনোনয়ন দ্বারাও এটি গঠিত হয়, বিশেষত দ্বিকক্ষবিশিষ্ট আইনসভাগুলির উচ্চকক্ষে এটি ঘটে থাকে।
পরিভাষা
বিভিন্ন দেশের উপর নির্ভর করে জাতীয় আইনসভার নামগুলির মধ্যে রয়েছে "সংসদ", "কংগ্রেস", "ডায়েট" এবং "পরিষদ"।
অভ্যন্তরীণ সংস্থা
আইনসভার প্রতিটি কক্ষ বেশ কিছু সংখ্যক আইন-প্রণেতা নিয়ে গঠিত হয় যারা রাজনৈতিক ইস্যুতে সংসদীয় বিধিতে বিতর্কে অংশ নেয় এবং প্রস্তাবিত আইনের উপর ভোট প্রদান করে। এই কার্যপদ্ধতি পরিচালনার জন্য একটি নির্দিষ্ট সংখ্যক আইন-প্রণেতাকে অবশ্যই উপস্থিত থাকতে হবে; এটিকে কোরাম বলে।
কোন আইনসভার কিছু দায়িত্ব থাকে যেমন নতুন প্রস্তাবিত আইনকে প্রথমে বিবেচনা করার জন্য সাধারণত কক্ষের কিছু সদস্যদকে নিয়ে গঠিত কমিটিতে পাঠানো হয়।
আইনসভার সদস্যরা সাধারণত বিভিন্ন রাজনৈতিক দলের প্রতিনিধিত্ব করেন; প্রতিটি দলের সদস্যরা তাদের অভ্যন্তরীণ বিষয়গুলি সংগঠিত করার জন্য সাধারণত ককাস হিসাবে মিলিত হন।
ক্ষমতা
কিছু রাজনৈতিক ব্যবস্থা আইনসত্তা আধিপত্যের নীতি অনুসরণ করে, যার অধীনে আইনসভা সরকারের সর্বোচ্চ শাখা এবং বিচার বিভাগ বা লিখিত সংবিধানের মতো অন্যান্য প্রতিষ্ঠানের দ্বারা সীমাবদ্ধ নয়। এই জাতীয় ব্যবস্থা আইনসভাকে আরও শক্তিশালী করে তোলে।
সংসদীয় এবং আধা-রাষ্ট্রপতি শাসিত সরকার পদ্ধতিতে নির্বাহী বিভাগ আইনসভার নিকট দায়বদ্ধ, যা অনাস্থা ভোট দিয়ে অপসারণ করা যেতে পারে। অন্যদিকে, ক্ষমতা পৃথকীকরণ মতবাদ অনুসারে, রাষ্ট্রপতি পদ্ধতিতে আইনসভাকে বিচার বিভাগ এবং নির্বাহী বিভাগের পাশাপাশি একটি স্বাধীন ও সমকক্ষ শাখা হিসাবে বিবেচনা করা হয়।
আইনসভাগুলি কখনও কখনও তাদের আইনি ক্ষমতা প্রশাসনিক বা নির্বাহী সংস্থাগুলির হাতে অর্পণ করে।
সদস্য
আইনসভাগুলি পৃথক সদস্য নিয়ে গঠিত, যারা আইন-প্রণেতা হিসাবে পরিচিত এবং প্রস্তাবিত আইনের উপর ভোট দেয়। একটি আইনসভায় সাধারণত নির্ধারিত সংখ্যক আইন-প্রণেতা থাকে; যেহেতু আইনসভায় সাধারণত আইন-প্রণেতাদের আসনে ভরা একটি নির্দিষ্ট ঘরে মিলিত হন, এটিকে প্রায়শই এতে থাকা "আসন" সংখ্যা দ্বারা বর্ণনা করা হয়। উদাহরণস্বরূপ, যে আইনসভায় ১০০টি "আসন" আছে তার ১০০ জন সদস্য আছে। বিস্তারিত ভাবে, একটি নির্বাচনী জেলা যা একজন আইন-প্রণেতাকে নির্বাচিত করে সেটিকে একটি "আসন" হিসাবেও বর্ণনা করা যায়, উদাহরণস্বরূপ, "নিরাপদ আসন" এবং "দোদুল্যমান আসন" আখ্যায়িত করা যায়।
কক্ষ
কোন আইনসভা বিলকে একক হিসাবে বিতর্ক করতে এবং ভোট দিতে পারে, আবার এটি একাধিক পৃথক পরিষদের সমন্বয়ে গঠিত হতে পারে, যাদেরকে আইনসভা কক্ষ, বিতর্ক কক্ষ এবং হাউস সহ বিভিন্ন নামে ডাকা হয়, যেগুলি আইনের উপর তর্কবিতর্ক করে ও পৃথকভাবে ভোট দেয় এবং স্বতন্ত্র ক্ষমতা ধারণ করে। একটি আইনসভা যা একক ইউনিট হিসাবে কাজ করে তাকে এককক্ষবিশিষ্ট,  দুটি কক্ষে বিভক্ত আইনসভাকে দ্বিকক্ষবিশিষ্ট এবং তিনটি কক্ষে বিভক্ত আইনসভাকে ত্রিকক্ষবিশিষ্ট আইনসভা বলে। দ্বিকক্ষবিশিষ্ট আইনসভায় একটি কক্ষ সাধারণত উচ্চকক্ষ হিসাবে এবং অন্যটি নিম্নকক্ষ হিসাবে বিবেচিত হয়। দুটি কক্ষ কঠোরভাবে পৃথক নয়, তবে উচ্চকক্ষের সদস্যরা প্রত্যক্ষভাবে নির্বাচিত না হয়ে পরোক্ষভাবে নির্বাচিত বা নিযুক্ত হয়ে থাকে, জনসাধারণের চেয়ে প্রশাসনিক বিভাগ দ্বারা নিয়োগ দেওয়া হয় এবং নিম্নকক্ষের সদস্যদের চেয়ে দীর্ঘ মেয়াদী হয়ে থাকে। কিছু পদ্ধতিতে বিশেষত সংসদীয় পদ্ধতিতে উচ্চকক্ষের ক্ষমতা কম থাকে এবং অধিকতরভাবে উপদেষ্টার ভূমিকা পালন করে থাকে, তবে অন্য পদ্ধতির মধ্যে, বিশেষত রাষ্ট্রপতি পদ্ধতিতে উচ্চ কক্ষ সমান বা বেশি ক্ষমতাধর হয়ে থাকে। যুক্তরাষ্ট্রিয় পদ্ধতিতে উচ্চকক্ষ সাধারণত যুক্তরাষ্ট্রের অঙ্গ রাজ্যগুলির প্রতিনিধিত্ব করে। ইউরোপীয় ইউনিয়নের আধিজাতিক আইনসভা এর একটি উদাহরণ। উচ্চ কক্ষে রাজ্য সরকারের প্রতিনিধি থাকতে পারে - যেমন ইউরোপীয় ইউনিয়ন এবং জার্মানি এবং ১৯১৩ সালের আগে মার্কিন যুক্তরাষ্ট্রে - অথবা এমন একটি সূত্র অনুসারে নির্বাচিত হতে পারে যা ছোট জনগোষ্ঠীর রাজ্যগুলি সমান প্রতিনিধিত্বের সুযোগ পায়, যেমনটি রয়েছে ১৯১৩ সাল থেকে মার্কিন যুক্তরাষ্ট্রে এবং অস্ট্রেলিয়ায়। ত্রিকক্ষ বিশিষ্ট আইনসভা বিরল; ম্যাসাচুসেটস গভর্নর কাউন্সিলে এখনও তা বিদ্যমান, তবে সবচেয়ে সাম্প্রতিক জাতীয় উদাহরণ দক্ষিণ আফ্রিকার শ্বেতাঙ্গ-সংখ্যালঘু শাসনের ক্ষয়িষ্ণু বছরগুলিতে বিদ্যমান ছিল। চতুর্কক্ষ বিশিষ্ট আইনসভাগুলির অস্তিত্ব আর নেই, তবে এগুলি আগে স্ক্যান্ডিনেভিয়ায় বিদ্যমান ছিল।
আকার
আইনসভাগুলি বিভিন্ন আকারের হয়ে থাকে। জাতীয় আইনসভাগুলোর মধ্যে চীনের ন্যাশনাল পিপলস কংগ্রেস ২,৯৮০ জন সদস্য নিয়ে বৃহত্তম, এবং ভ্যাটিকান সিটির পন্টিফিক্যাল কমিশন ৭ জন সদস্য নিয়ে সবচেয়ে ছোট আইনসভা। কোন কোন আইনসভা গণতান্ত্রিকভাবে নির্বাচিত হয় না: জাতীয় পিপলস কংগ্রেস পরোক্ষভাবে নির্বাচিত হয়।
আইনসভার আকার কার্যকারিতা এবং প্রতিনিধিত্বের মধ্যে একটি ভারসাম্য বজায় রাখে; আইনসভা যত ছোট হবে তত বেশি কার্যকারিতার সাথে এটি পরিচালনা করতে পারে তবে আইনসভা যত বড় হবে, তত বেশি তার নির্বাচনী এলাকাগুলির রাজনৈতিক বৈচিত্র্যের প্রতিনিধিত্ব করতে পারে। জাতীয় আইনসভাগুলির তুলনামূলক বিশ্লেষণে দেখা গেছে যে একটি দেশের নিম্নকক্ষের আকার তার জনসংখ্যার ঘনমূলের সাথে সমানুপাতিক বলে মনে হয়; অর্থাৎ নিম্নকক্ষের আকার জনসংখ্যার অনুপাতে বাড়তে থাকে, তবে তা অনেক ধীরে ধীরে।
পাক্কা মুড়া
পাক্কা মুড়া কুমিল্লা জেলা সদরে অবস্থিত একটি প্রাচীন স্থাপনার ধ্বংসাবশেষ ও বাংলাদেশের অন্যতম একটি প্রত্নতাত্ত্বিক স্থাপনা। এটি শৈলরাজি এর পশ্চিম দিকের সীমান্তে অবস্থিত ও কোটবাড়ী প্রত্নস্থল থেকে প্রায় ১ কিলোমিটার দক্ষিণ-পশ্চিম দিকে অবস্থিত।
ইতিহাস
পাক্কা মুড়া প্রত্নস্থলটির ধ্বংসাবশেষ থেকে এটি ঠিক কি ছিলো তা জানা যায় না তবে এ অঞ্চলের অন্যান্য স্থাপনা ও এখান থেকৈ পাওয়া প্রত্নবস্তুগুলো পর্যালোচনা করে প্রত্নতত্ত্ববিদগণ ধারণা করেন পাক্কা মুড়াটি ছিল প্রাচীন একটি বৌদ্ধ মন্দির। পাক্কা মুড়া ধ্বংসাবশেষটির আয়তন: ২৭৪ মিটার দৈর্ঘ্য, ৯১ মিটিার প্রস্থ এবং এর উচ্চতা ১৫ মিটার।
এই ধ্বংসাবশেষের পশ্চিম অংশে একটি দিঘি ছিল বলে মনে করা হয়। যদিও বর্তমানে এখানে দুটি পুকুরের অস্তিত্ব পাওয়া যায়। দিঘিটি তারা দিঘি হিসেবে স্থানীয়দের কাছে পরিচিত। বর্তমানে পাওয়া দুটি পুকুরের মধ্যে একটি অপরটির চেয়ে কিছুটা ছোট। বড়টির আকার প্রায় ২ একর।
এ প্রত্নস্থলটি খননের সময় এখানে ১৩ শতকের একটি তামার খন্ডাংশ পাওয়া যায়। তামার এই খন্ডাংশটি ছিল তৎকালীন দেব বংশের শাষক দশরথ দেবের আমলের। তামার খন্ডটি ছাড়াও এখানে দুটি কালো প্রস্তর বিশিষ্ঠ আকারে সামান্য ছোটবড় ২টি বিষ্ণু আবিষ্কৃত হয়েছে। মূর্তি পর্যালোচনা করে প্রত্নতত্ত্ববিদগণ এ মূর্তি দুটিকে দেব বা সেন বংশীয় রীতিতে তৈরি বলে উল্লেখ করেন।
এলদার মাহমুদভ
এলদার মাহমুদভ আহমেদ অগলু (আজারবাইজানিঃ Eldar Mahmudov Əhməd oğlu) হলেন একজন আজারবাইজানি রাজনৈতিক এবং সাবেক জাতীয় নিরাপত্তা মন্ত্রী, আজারবাইজান প্রজাতন্ত্র।
প্রাথমিক জীবন
মাহমুদভ ১৯৫৬ সালে বাকু তে এক বৈজ্ঞানিক পরিবারে (বাবা অথবা মা বৈজ্ঞানিক) জন্মগ্রহ করেন। তিনি বুনিয়াদযাদেহ্‌ ইন্সটিটিউট অব ইকোনোমি থেকে ১৯৭৮ সালে (ফাইন্যান্স এ বি.এ.) স্নাতক সম্পন্ন করেন এবং বাকু স্টেট বিশ্ববিদ্যালয় থেকে ১৯৯৩ সালে (আইনে বি.এ.) স্নাতক সম্পন্ন করেন। ১৬ মার্চ, ২০০৫ সালে তিনি মিলিটারির ল্যাফট্যানেন্ট জেনারেল পদে নিযুক্ত হন। এলদার মাহমুদভ বিবাহিত এবং তার তিন সন্তান রয়েছে।
পরিবার
এলদার মাহমুদভ তিন সন্তানের জনক। ২০০৭ সাল থেকে এলদার মাহমুদভের স্ত্রী তাহিরা আজারবাইজান ট্রেড ইউনিয়ন কনফেডারেশন এর সচিব হিসেবে দায়িত্ব পালন করেন। তিনি উক্ত কনফেডারেশন সম্মেলনের এবং নির্বাহী কমিটির একজন সদস্য। তাহিরার স্বামী তথা মাহমুদভকে চাকরি থেকে বরখাস্থ করা হলে সেও তার সকল কাজ পরিত্যাগ করে। যখন মাহমুদভকে মন্ত্রণালয় থেকে বহিষ্কার করা হয় তখন তার এক আত্মীয়কে পারভানা সাফিয়েভাকে স্বাস্থ্য মন্ত্রণালয়ের মাদক মূল্য নির্ধারণ অধিদপ্তরের প্রধান পদ থেকে অব্যাহতি দেওয়া হয়। অন্য এক আত্মীয় বায়তুল্লাহ হুসেনোভাকেও বাকু টেলিফোন কম্যুনিকেশন প্রোডাকশন এসোসিয়েশন এর প্রধান পদ থেকে অব্যাহতি দেওয়া হয়। এছাড়াও তার আরেক চাচাত ভাই পুলিশ কলনেল ইলগার মাহমুদভকেও এলদার মাহমুদভের বহিষ্কারের পর তার পদ থেকে অব্যাহতি পান। ইলগার মাহমুদভ ছিলেন সাভাইল জেলা পুলশ বিভাগের প্রধান। এলদার মাহমুদভের বোন এলমিরা মাহমুদভা পররাষ্ট্র মন্ত্রণালয়ের দূত বিভাগের প্রধান।
কর্মজীবন
১৯৮০-২০০৪ সাল পর্যন্ত মাহমুদভ আজারবাইজান প্রজাতন্ত্রের স্বরাষ্ট্র মন্ত্রণালয়ের একজন কর্মী হিসেবে দায়িত্ব পালন করেন। এছাড়াও তার দায়িত্ব ছিল পরিকল্পিত অপরাধ এবং অপরাধীর অনুসন্ধান করা। ১৯৯৩ সালে স্বরাষ্ট্র মন্ত্রণালয়ের মাদক অধিদপ্তরের প্রধান শাখায় নিযুক্ত হন এবং পরবর্তীতে একি দপ্তরের সহকারী প্রধান পদে উন্নীত হন। ১৯৯৩-২০০৩ সাল পর্যন্ত মাহমুদভ অর্থনৈতিক অপরাধ অধিদপ্তর এবং অর্থনৈতিক সহযোগী পরিচালনা দপ্তরের প্রধান হিসেবে দায়িত্ব পালন করেন। ২০০৪ সালের শুরুতে তিনি মাদক-দমন বিভাগের প্রধান হিসেবে নিযুক্ত হন।
মাহমুদভ প্রভাবশালী আন্তর্জাতিক সংগঠন কর্তৃক আয়োজিত বিভিন্ন সভা-সেমিনারে সন্ত্রাসবাদ যুদ্ধ, দূর্নীতি, মানব পাচার, অবৈধ মাদক ব্যবসা ইত্যাদী বিষয়ে আজারবাইজানের অবস্থান তুলে ধরেন। এছাড়াও তিনি অনেক আন্তর্জাতিক আইন তৈরীতে সফল ভূমিকা পালন করেন; জাতিসংঘ দূর্নীতি দমন আইন তার অনন্য নজির। ২০০৪ সালের ২৪ জুলাই এ রাষ্ট্রপতি ইলহাম আলিয়েব কর্তৃক নিরাপত্তা মন্ত্রী হিসেবে নিযুক্ত হন। কিন্তু পরবর্তীতে ২০১৫ সালের ১৭ অক্টোবর তারিখ এ একই রাষ্ট্রপতি ইলহাম আলিয়েভের হুকুমনামা (ডিক্রী) দ্বারা মন্ত্রণালয় থেকে নিষ্কৃত হন।
পুরস্কার
সামাজিক নীতি অনুশাসন, স্থিতিশীলতা রক্ষা এবং অপরাধের বিরুদ্ধে লড়াই করার জন্য মাহমুদভকে আজারবাইজানি ফ্ল্যাগ অর্ডার দিয়ে সম্মানিত করা হয়।
সুজনপুর
সুজনপুর (Sujanpur) ভারতের পাঞ্জাব রাজ্যের গুরুদাসপুর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে সুজনপুর শহরের জনসংখ্যা হল ২১,৭৪৩ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে সুজনপুর এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
স্বয়ং ভগবান
স্বয়ং ভগবান ( সংস্কৃত : स्वयं भगवान् ) হল একটি সংস্কৃত ধর্মতাত্ত্বিক শব্দ। এই শব্দটির মাধ্যমে হিন্দুধর্মে 'ভগবান'-রূপী একক সর্বোচ্চ ঈশ্বরের ধারণাটি প্রকাশ করা হয়। গৌড়ীয় বৈষ্ণবধর্মে এই শব্দটির প্রয়োগ সর্বাধিক। গৌড়ীয় বৈষ্ণবদের কৃষ্ণ-কেন্দ্রিক ধর্মতত্ত্বে কৃষ্ণকে "স্বয়ং ভগবান" নামে উল্লেখ করা হয়ে থাকে। গৌড়ীয় বৈষ্ণবরা শুধুমাত্র কৃষ্ণকেই "স্বয়ং ভগবান" বলেন। যদিও ভাগবত পুরাণে এর অন্য ব্যবহারও দেখা যায়। গৌড়ীয় বৈষ্ণব, বৈদিক ও শঙ্করের অনুগামীরা কৃষ্ণকে বিষ্ণু ও নারায়ণ এবং তার সকল অবতারের উৎস মনে করেন। এই কারণেই তাকে "স্বয়ং ভগবান" বলা হয়।
বর্ণনা
অন্য মতে, কৃষ্ণ বিষ্ণুর অন্যতম অবতার। লক্ষ্যণীয় এই যে, বিষ্ণুকে সাধারণত অন্যান্য অবতারের উৎস মনে করা হলেও, এটি বৈষ্ণবধর্মে ঈশ্বরের একটি নাম মাত্র। বৈষ্ণবধর্মে ঈশ্বর নারায়ণ, বাসুদেব ও কৃষ্ণ নামেও পরিচিত। এই প্রত্যেকটি নামের সঙ্গে একটি বিশেষ মূর্তি কল্পনা করে সেই মূর্তিতেই প্রাধান্য আরোপ করা হয়।
মুন নাইট (টিভি ধারাবাহিক)
মুন নাইট হলো একটি মার্কিন ক্ষুদ্র টেলিভিশন ধারাবাহিক। একই নামের মার্ভেল কমিকস চরিত্রের উপর ভিত্তি করে জেরেমি স্লেটার এটি স্ট্রিমিং সার্ভিস ডিজনি+ এর জন্য নির্মাণ করেন। ধারাবাহিকটি মার্ভেল স্টুডিওজ কর্তৃক প্রযোজিত মার্ভেল সিনেম্যাটিক ইউনিভার্স (এমসিইউ) এর ষষ্ঠ টেলিভিশন ধারাবাহিক। মোহামেদ দিয়াব এটি পরিচালনা করেন এবং জেরেমি স্লেটার মূখ্য লেখকের ভূমিকা পালন করেন।
অস্কার আইজ্যাক ধারাবাহিকটিতে মার্ক স্পেকটর / মুন নাইট এবং স্টিভেন গ্রান্ট / মিস্টার নাইটের ভূমিকায় অভিনয় করেন, যারা বিচ্ছিন্নকারক পরিচয় রোগে আক্রান্ত একই ব্যক্তির দুটি আলাদা স্বত্বা। এর পাশাপাশি বিভিন্ন চরিত্রে রয়েছেন মে ক্যালামাউই, করিম আল হাকিম, এফ. মারেই আব্রাহাম, ইথান হক, আন আকিনজিরিন,খালিদ আবদাল্লা, গাসপার্ড উলিয়েল, আন্তোনিয়া সালিব, ফারনান্দা আন্দ্রাদে, রে লুকাস, সোফিয়া দানু এবং সাবা মুবারাক। ২০১৯ সালের আগস্টে ধারাবাহিকটি ঘোষণা করা হয় এবং নভেম্বরে জেরেমি স্লেটারকে নিয়োগ করা হয়। ২০২০-এর অক্টোবরে ধারাবাহিকটির চারটি পর্বের পরিচালনার জন্য আহমেদ দিয়াবকে নিযুক্ত করা হয়। ২০২১ এর জানুয়ারিতে জাস্টিন বেনসন ও অ্যারন মুনহেড বাকি দুটি পর্ব পরিচালনার জন্য যুক্ত হন এবং একই সময়ে অস্কার আইজ্যাকের অভিনয়ের খবর নিশ্চিত করা হয়। ২০২১-এর এপ্রিল থেকে অক্টোবর পর্যন্ত বুদাপেস্ট, জর্ডান জর্জিয়ার আটলান্টা এবং স্লোভেনিয়ায় চিত্রগ্রহণ চলে।
মুন নাইট ধারাবাহিকটি ২০২২ সালের ৩০ মার্চ শুরু হয়ে ছয় পর্বে ধরে চলে এবং ৪ মে সমাপ্ত হয়। এটি এমসিইউ এর চতুর্থ পর্যায়ের অংশ। ধারাবাহিকটি বিশেষত অস্কার আইজাক ও ইথান হকের অভিনয়প্রতিভায় ধনাত্মক প্রতিক্রিয়া লাভ করে।
প্রেক্ষাপট
বিচ্ছিন্নকারক পরিচয় রোগে আক্রান্ত মার্ক স্পেকটর, একজন ভাড়াটে হত্যাকারী তার দ্বিতীয় স্বত্বা স্টিভেন গ্রান্টকে নিয়ে মিশরীয় দেবতাদের এক মারাত্মক রহস্যে যুক্ত হয়ে পড়ে।
মুক্তি
মুন নাইট ধারাবাহিকটির প্রথম পর্ব ২০২২ সালের ৩০ মার্চ তারিখে ডিজনি+ এ মুক্তি পায়। মোট ছয় পর্ব নিয়ে গঠিত এ ধারাবাহিকটি ৪ মে তারিখে শেষ হয়। এটি এমসিইউ এর চতুর্থ পর্যায়ের অংশ।
ভবিষ্যৎ
২০১৯ সালের নভেম্বরে কেভিন ফাইগি উলেখ করেন যে ধারাবাহিকটিতে মুন নাইটের পরিচয়ের পর চরিত্রটি এমসিইউর অন্যান্য চলচ্চিত্রের সাথে ক্রস-ওভার করবে।
অশ্লীলতা
অশ্লীলতা (Obscenity) হল একটি পরিভাষা, যা এমন সব শব্দ, চিত্র ও কার্যক্রমকে বোঝাতে ব্যবহৃত হয় যেগুলো সমসাময়িক অধিকাংশ মানুষের যৌন নৈতিকতার দৃষ্টিতে অপরাধ বা দোষ হিসেবে বিবেচিত। উক্ত শব্দটি প্রায়শই আইনগত দৃষ্টিকোণ হতে ব্যবহৃত হয়। এর মূল ইংরেজি শব্দ অবসিনিটি এসেছে ল্যাটিন শব্দ অবসেনাস থেকে, যার অর্থ "দুষ্ট, ঘৃণিত, রুচিহীন"।
এমনকি যদিও উক্ত শব্দটি দীর্ঘ সময় ব্যাপী যৌনতা-বিষয়ক সংজ্ঞা হিসেবে ব্যবহৃত হয়ে এসেছে, তবু বর্তমান সময়ে "উস্কামিমুলক ঘৃণ্য কাজ" অর্থেও (যেমন obscene profit বা নোংরা মুনাফা, obscenity of war বা যুদ্ধের নোংরামি ইত্যাদি) শব্দটির ব্যবহার দেখা যায়। সাধারণভাবে এটি অভিশাপ অর্থে ব্যবহৃত হতে পারে, অথবা এমন যে কোন কিছুকে বোঝাতে ব্যবহৃত হতে পারে যা নিষিদ্ধ, অশালীন, ঘৃনিত বা বিরক্তিকর।
অশ্লীল হিসেবে বিবেচিত বিষয়াদির সংজ্ঞা নির্ভর করে উক্ত পরিভাষাটি যে সংস্কৃতিতে ব্যবহৃত হচ্ছে তার উপর। বিভিন্ন সম্প্রদায় ও ব্যক্তির কাছে "কোনটি অশ্লীল এবং কোনটি শালীন" তার ধারণা ভিন্ন হয়ে থাকে। তাছাড়া সময়ের সাথে সাথে অশ্লীল হিসেবে বিবেচিত বস্তুর সংজ্ঞাও পরিবর্তিত হয়। একটি সময়ে অশ্লীল হিসেবে বিবেচিত বিষয় অপর এক সময়ে আর অশ্লীল বলে গণ্য হয় না।
বেঙ্গল অ্যাম্বুলেন্স কোর
বেঙ্গল অ্যাম্বুলেন্স কোর প্রথম বিশ্বযুদ্ধে ব্রিটিশ সেনাবাহিনীর সহায়তাকারী একটি চিকিৎসা দল যা বাঙালি জমিদারদের পৃষ্ঠপোষকতায় গঠিত হয়েছিল। টেসিফোনের যুদ্ধ এবং কুত অবরোধে কোরটির সদস্যরা গুরুত্বপূর্ণ অবদান রেখেছিল।
ইতিহাস
১৯১৪ সালের ৪ আগস্ট ব্রিটেন প্রথম বিশ্বযুদ্ধে যোগ দেয়। এ বিষয়ে আলোচনার জন্য বাংলার স্থানীয় রাজা-মহারাজা, নবাব, জমিদার এবং বিশিষ্ট নেতৃবর্গ কলকাতা টাউন হলে ১৪ আগস্ট এক সভার আয়োজন করে। এতে সিদ্ধান্ত হয়, তারা অর্থ ও লোকবল ইত্যাদি দিয়ে যুদ্ধে ব্রিটিশদের সহযোগিতা করতে চায়। এ জন্য প্রাথমিকভাবে তারা যুদ্ধক্ষেত্রে একটি চিকিৎসা দল প্রেরণের প্রস্তাব দেয়। এর পরিপ্রেক্ষিতে ২০ আগস্ট ভারতের ভাইসরয় বাঙালিদের নিয়ে একটি চিকিৎসা দল গঠনের সিদ্ধান্ত নেন যার নাম বেঙ্গল অ্যাম্বুলেন্স কোর। এই কোর গঠনে বেঙ্গল মেডিক্যাল অ্যাসোসিয়েশনের সভাপতি সুরেশপ্রসাদ সর্বাধিকারী এবং বর্ধমানের মহারাজা বিজয় চাঁদ মহতাব গুরুত্বপূর্ণ ভূমিকা পালন করেন। কিন্তু আগস্ট মাসের মধ্যে এদের প্রশিক্ষণ দিয়ে যুদ্ধে পাঠানো সম্ভব নয় বলে উদ্যোগটি স্থগিত করা হয়।
১৯১৪ সালের অক্টোবরে কলকাতার ফোর্ট উইলিয়ামে বাঙালি সৈন্য নিয়োগের বিষয়ে নতুনভাবে আলোচনা শুরু হয়। প্রাথমিকভাবে বাংলা থেকে ১৫ জন চিকিৎসক এবং ১৭৫ জন কম্পাউন্ডার, স্ট্রেচার বিয়ারার, ড্রেসার নিয়ে একটি চিকিৎসাসেবা দল গঠন করার সিদ্ধান্ত নেওয়া হলেও পরবর্তীতে মোট জনবল ১০০তে নামিয়ে আনা হয়। ১৯১৫ সালের ২৫ ফেব্রুয়ারি ব্রিটিশ সেনাবাহিনী বাঙালিদের নিয়ে অ্যাম্বুলেন্স কোরের প্রথম ইউনিট তথা রিভার অ্যাম্বুলেন্স গঠন ও তা মেসোপটেমিয়ার শাতিল আরব নদীতে পরিচালনার সিদ্ধান্ত নেয়। সে বছরের ৬ মার্চ ভাইসরয় সরকারিভাবে রিভার অ্যাম্বুলেন্স গঠনের কথা ঘোষণা করেন। লেফটেন্যান্ট কর্নেল এ এইচ নট কোরটির অধিনায়ক নিযুক্ত হন। এ কোরের জন্য বেঙ্গলি নামক একটি ভাসমান হাসপাতাল তৈরি করা হয়। কোরটির সদস্যরা ট্রেনে যাত্রা শুরু করার আগেই বেঙ্গলি কলকাতা থেকে সমুদ্রপথে যাত্রা শুরু করে। কিন্তু, ১৭ মে প্রাকৃতিক দুর্যোগের কারণে এটি সমুদ্রে ডুবে যায়।
সে মাসেই বেঙ্গল অ্যাম্বুলেন্স কোর মেসোপটেমিয়ায় নতুন করে স্টেশনারি হাসপাতাল চালুর সিদ্ধান্ত নেয়। এজন্য কোরের ৭৭ জন সেনা এবং ৪১ জন চিকিৎসাকর্মী ইরাকের আমারাহ শহরে গমন করেন। ১৭ জুলাই তারা সেখানে বেঙ্গল স্টেশনারি হাসপাতাল প্রতিষ্ঠা করে। এটি ১৯১৬ সালের ৩১ মে পর্যন্ত প্রায় ১১ মাস সচল ছিল। এ সময় সেখান মোট ৭,৯২২ জন চিকিৎসা নেন। এছাড়াও দৈনিক প্রায় ২০০ জন স্থানীয় রোগীকে হাসপাতালের বহির্বিভাগে চিকিৎসা দেওয়া হত।
পরবর্তীতে উক্ত হাসপাতালের ৩৭ জন সদস্যকে ২ নং ফিল্ড অ্যাম্বুলেন্সের সঙ্গে যুক্ত করা হয়, যার নেতৃত্বে ছিলেন হাবিলদার এ. সি. চম্পটি। ১৯১৫ সালের ৮ সেপ্টেম্বর তারা কুত আল আমারার দিকে অগ্রসর হয় এবং কুত দখলে নিয়ে তারা বাগদাদ অভিমুখে রওনা হয়। বাগদাদ যাওয়ার সময় টেসিফোন এলাকায় দলের একজন সদস্য অসুস্থ হয়ে পড়লে তাকে ফেরত পাঠানো হয়। টেসিফোন এলাকায় তুর্কী সেনারা ব্রিটিশদের প্রতিহত করে দেয়। ফলে, পরাজিত ব্রিটিশরা কুতে ফিরে আসতে বাধ্য হয়। এ সময় কোরের ৬ জন অসুস্থ সদস্য তুর্কীদের হাতে গ্রেপ্তার হয়। আবার, কূতে পৌঁছার পর কোরের আরো ১২ জন সদস্য অসুস্থ হয়ে পড়ে। তাদেরকে কূত থেকে ফেরত পাঠাতে হয়। ফলে, ২ ফিল্ড অ্যাম্বুলেন্সে বেঙ্গল কোরের সদস্য বাকি থাকে ১৮ জন। ১৯১৬ সালের ২৯ এপ্রিল ব্রিটিশদের এই বাহিনী তুর্কীদের কাছে আত্মসমর্পণ করলে এই ১৮ জনও আটক হন। কিন্তু একজন সদস্য অসুস্থ থাকায় আত্মসমর্পণের পরপরই তাকে মুক্তি দেওয়া হয়। আর, বাকি ১৭ জন যুদ্ধবন্দী হিসেবে বাগদাদে যায়। এদের মধ্যে ৮ জন ১৯১৬ সালের সেপ্টেম্বরে বন্দি বিনিময়ের মাধ্যমে এবং বাকিরা ১৯১৮ সালের ১১ নভেম্বরের যুদ্ধ বিরতির পর মুক্তি পায়।
রূপন্দেহী জেলা
রূপন্দেহী জেলা (रुपन्देही जिल्ला, হচ্ছে নেপালের পশ্চিমাঞ্চল বিকাস ক্ষেত্রের লুম্বিনী অঞ্চলের একটি জেলা। সিদ্ধার্থনগর হচ্ছে এই জেলার সদরদপ্তর। এই জেলার আয়তন ।। ২০০১ সালের আদমশুমারি অনুসারে লোকসংখ্যা ৭০৮,৪১৯ জন।
ধাপ একরামিয়া জামে মসজিদ
ধাপ একরামিয়া মসজিদ আধুনিক আমলের একটি মসজিদ, রংপুর বিভাগীয় শহরের ১৭নং ওয়ার্ড এর কটকিপাড়া অবস্থিত একটি ঐতিহ্যবাহী  মসজিদ। আধুনিক আমলের স্থাপত্য শিল্পের সুউচ্চ মিনারের জন্য পরিচিত।
অবস্থান
মসজিদটি রংপুর বিভাগ এর রংপুর জেলার ১৭নং ওয়ার্ড এর ধাপ কটকি পাড়ায় পিটিআই রোডের পাশে অবস্থিত।
বর্ণনা
এ মসজিদটির দৈর্ঘ্য ৫০ ফুট ও প্রস্থ ৪০ ফুট। মসজিদটিতে ১২০ ফুট উচ্চ ১টি মিনার আছে, যা অনেক দূর থেকে দেখা যায়।
ইতিহাস
ক্যান্টনমেন্ট পাবলিক স্কুল ও কলেজ, রংপুর এর সাবেক ভাইচ প্রিন্সিপাল মাহবুবা বেগম নিঃসন্তান ছিলেন। তার স্বামী এ কে এম বজলুর রহমান মৃত্যুবরণ করলে এ মসজিদের নামে .৬০ শতাংশ জমি ওয়াকফ করেন এবং এ মসজিদটি তৈরী করেন। একজন নারীর দানে মসজিদ তৈরী হওয়ার জন্য সবার কাছে মসজিদটি পরিচিত।
চিত্রশালা
থাম্ব|মসজিদের সামনের অংশ পূর্ব মুখী থাম্ব| মসজিদের উত্তর দিকে ওজুখানা
আনোয়ারা (অভিনেত্রী)
আনোয়ারা জামাল (জন্মঃ ১৭ জানুয়ারি, ১৯৪৮), যিনি আনোয়ারা নামেই অধিক পরিচিত, একজন বাংলাদেশী চলচ্চিত্র ও টেলিভিশন অভিনেত্রী এবং নৃত্যশিল্পী। তিনি মোট ৮ বার জাতীয় চলচ্চিত্র পুরস্কার লাভ করেছেন। এছাড়া ২০২০ সালে তাকে আজীবন সম্মাননা বিভাগে জাতীয় চলচ্চিত্র পুরস্কার প্রদান করা হয়। তার সবচেয়ে জনপ্রিয় চলচ্চিত্র গুলো হলো: গোলাপী এখন ট্রেনে (১৯৭৮), সুন্দরী (১৯৭৯), সখিনার যুদ্ধ (১৯৮৪), মরণের পরে (১৯৯০), রাধা কৃষ্ণ (১৯৯২), বাংলার বধূ (১৯৯৩) এবং অন্তরে অন্তরে ( ১৯৯৪) এবং শুভদা (১৯৮৬)।
প্রাথমিক জীবন
আনোয়ারা ১৯৪৮ সালের ১ জুন কুমিল্লাতে জন্মগ্রহণ করেন। তার বাবা জামাল উদ্দিন ও মা ফরিদুন্নেসা। তার বাড়ি কুমিল্লার দাউদকান্দিতে।
কর্মজীবন
ষাটের দশকে বাংলা চলচ্চিত্রে আনোয়ারার আগমন ঘটে। তার চলচ্চিত্রে অভিষেক ঘটে একজন নৃত্যশিল্পী হিসেবে। ১৯৬১ সালে ১৪-১৫ বছর বয়সে অভিনেতা আজিমের মাধ্যমে তিনি চলচ্চিত্রে আসেন। এসময় তিনি পরিচালক ফজলুল হকের "আজান" চলচ্চিত্রে প্রথম নৃত্যশিল্পী হিসেবে কাজ করেন। নাচ শিখেছেন ওস্তাদ দেব কুমার এর কাছে। চলচ্চিত্রটি মুক্তি দেওয়ার সময় এর নাম পরিবর্তন করে ‘উত্তরণ’ রাখা হয়। তবে ‘উত্তরণ’ চলচ্চিত্রটি পরে মুক্তি পায়নি। তার অভিনীত প্রথম মুক্তিপ্রাপ্ত চলচ্চিত্র ‘নাচঘর’। এ চলচ্চিত্রেও তিনি নৃত্যশিল্পী হিসেবে অংশগ্রহণ করেন। প্রখ্যাত চলচ্চিত্র নির্মাতা আবদুল জব্বার খান ছিলেন এ চলচ্চিত্রের পরিচালক। উর্দু ভাষার এ চলচ্চিত্রটি ১৯৬৩ সালে মুক্তি পায়। একই বছরে মুক্তিপ্রাপ্ত ‘প্রীত না জানে রীত’ চলচ্চিত্রেও নৃত্যশিল্পী হিসেবে ছিলেন। এর পরে তিনি বেশ কিছু উর্দু ও বাংলা চলচ্চিত্রে কাজ করেন। ১৯৬৪ সালে তিনি জহির রায়হানের সংগম চলচ্চিত্র প্রথম সহ-অভিনেত্রী হিসেবে অভিনয় করেন। ১৯৬৫ সালে মুক্তিপ্রাপ্ত ‘জানাজানি’ চলচ্চিত্রটি তার জীবনে একটি উল্লেখযোগ্য ছবি। ওই ছবিতে তার নায়ক ছিলেন শওকত আকবর। ১৯৬২ - ১৯৬৬ সালে তিনি মোট ১৯টি চলচ্চিত্রে বিভিন্ন পার্শ্ব চরিত্রে অভিনয় করেন।
১৯৬৭ সালে মুক্তিপ্রাপ্ত "বালা" নামের একটি চলচ্চিত্রে নায়িকা হিসেবে আত্মপ্রকাশ করেন। তার বিপরীতে ছিলেন হায়দার শফি। নবাব সিরাজউদ্দৌল্লা চলচ্চিত্রটি ছিল আনোয়ারার জীবনের টার্নিং পয়েন্ট। এ চলচ্চিত্রে তিনি আলেয়া চরিত্রে অভিনয় করেন। তার বিপরীতে খ্যাতিমান অভিনেতা আনোয়ার হোসেন নবাব সিরাজউদ্দৌল্লা চরিত্রে অভিনয় করেন। তৎকালীন সমগ্র পাকিস্তান জুড়ে চলচ্চিত্রটি অভাবনীয় ব্যবসা সফলতা লাভ করে। ব্যাপক জনপ্রিয়তার কারণে এ চলচ্চিত্রটি উর্দুতেও চিত্রায়িত হয়। এভাবে, চলচ্চিত্রটি লাহোর, করাচি, কোয়েটা, মুলতান, পেশোয়ারে মুক্তির পরে তৎকালীন পশ্চিম পাকিস্তানেও আনোয়ারার নামধাম ছড়িয়ে পড়ে। এর পরে বহুবার নবাব সিরাজউদ্দৌর মঞ্চায়ন হয়েছে। আলেয়া চরিত্রে তিনি ছিলেন নির্ধারিত।
আনোয়ারার চলচ্চিত্র জীবনের আরও ৩টি উল্লেখযোগ্য চলচ্চিত্র হচ্ছে ১৯৭৮ সালে মুক্তিপ্রাপ্ত গোলাপী এখন ট্রেনে, ১৯৮২ মুক্তিপ্রাপ্ত দেবদাস ও ১৯৮৭ সালে মুক্তিপ্রাপ্ত শুভদা। গোলাপী এখন ট্রেনে চলচ্চিত্রটি ১৯৭৮ সালে জাতীয় চলচ্চিত্র পুরস্কার অণুষ্ঠানে সেরা চলচ্চিত্র সহ ১০টি বিভাগে পুরস্কার লাভ করেন। এর মধ্যে তিনি সেরা পার্শ্বচরিত্রে অভিনেত্রী হিসেবে পুরস্কার লাভ করেন। এ চলচ্চিত্রে তিনি "ময়না বু" চরিত্রে অভিনয় করেন। চাষী নজরুল ইসলামের দেবদাস চলচ্চিত্রে তিনি চন্দ্রাবতী চরিত্রে অভিনয় করেন। একই পরিচালকের শুভদা চলচ্চিত্রে তিনি কেন্দ্রীয় চরিত্রে অভিনয় করেন। এ চলচ্চিত্রটি ১৯৮৭ সালে জাতীয় চলচ্চিত্র পুরস্কার অনুষ্ঠানে সেরা চলচ্চিত্রসহ ১১টি বিভাগে পুরস্কার লাভ করেন আনোয়ারা এ চলচ্চিত্রে "সেরা অভিনেত্রী" হিসেবে পুরস্কার লাভ করেন।
১৯৭২ এর পরে তিনি ভাবী, চাচী, শাশুড়ি ও মায়ের চরিত্রেই বেশি উপস্থিত হয়েছেন। এই চরিত্রগুলোতেই তিনি বেশি সফল হয়েছেন বলে মনে করেন। ১৯৭৬ সালে মুক্তিপ্রাপ্ত নয়নমনি চলচ্চিত্রে আনোয়ারা চাচিমা চরিত্রে প্রথম অভিনয় করেন। অধিকাংশ চলচ্চিত্রেই তিনি অভিনয় করেছেন মায়ের ভূমিকায়। ১৯৮৪ সালে মুক্তিপ্রাপ্ত "অন্তরে অন্তরে" চলচ্চিত্রে আনোয়ারা সর্বপ্রথম দাদীমা চরিত্রে অভিনয় করেন।
আনোয়ারা তার প্রায় পঞ্চাশ বছরের অভিনয় জীবনে সাড়ে ছয়শ'র ও অধিক চলচ্চিত্রে অভিনয় করেছেন। অসংখ্য মঞ্চ নাটকে অভিনয় করেছেন ও বেশকিছু টেলিভিশন নাটকেও কাজ করেছেন। একবার সেরা অভিনেত্রী সহ মোট আটবার জাতীয় চলচ্চিত্র পুরস্কার লাভ করেছেন তিনি। চলচ্চিত্রগুলো হচ্ছে, গোলাপী এখন ট্রেনে (১৯৭৮), সুন্দরী (১৯৭৯), সখিনার যুদ্ধ (১৯৮৪), শুভদা (১৯৮৬), মরণের পরে (১৯৯০), রাধা কৃষ্ণ (১৯৯২), বাংলার বধূ (১৯৯৩) ও অন্তরে অন্তরে (১৯৯৪)। এছাড়াও তিনি কিউট-চ্যানেল আই চলচ্চিত্র মেলা পুরস্কার (২০১০) ও  টেলিভিশন রিপোর্টার্ন এসোসিয়েশন অব বাংলাদেশ-ট্র্যাব কর্তৃক আয়োজিত "ট্র্যাব অ্যাওয়ার্ড" (২০১১) লাভ করেন। দুটিই থেকেই তাকে আজীবন সম্মাননা প্রদান করে।
ব্যক্তিগত জীবন
১৯৭২ সালে মুহিতুল ইসলাম মুহিতের সাথে আনোয়ারার বিয়ে হয়। তাদের একমাত্র সন্তানের নাম মুক্তি। তিনিও একজন অভিনেত্রী। তার একমাত্র নাতনী কারিমা ইসলাম দরদী।
নরসাপুরম লোকসভা কেন্দ্র
নরসাপুরম লোকসভা কেন্দ্রটি অন্ধ্রপ্রদেশ রাজ্যের ২৫ টি লোকসভা কেন্দ্রের একটি এবং ১৯৫৭ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৩২৫,০২৮ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি পুরোপুরি ভাবে অন্ধ্রপ্রদেশের পশ্চিম গোদাবরী জেলায় দক্ষিণ পূর্ব দিকে অবস্থিত বিধানসভা কেন্দ্রগুলি নিয়ে গঠিত৷
ইতিহাস
নরসাপুরম লোকসভা কেন্দ্রে ১৯৫৭ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি অন্ধ্রপ্রদেশ রাজ্যের ১৭৫ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য অন্ধ্রপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে সর্বশেষ ২০১৪ সালে নির্বাচন অনুষ্ঠিত হয়। এই লোকসভা কেন্দ্রের মধ্যে একটিও বিধানসভা কেন্দ্র তফসিলী জাতি বা উপজাতিদের জন্য সংরক্ষিত নয়।
এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ৫৬ নং বিধানসভা কেন্দ্র৷ এটি পশ্চিম গোদাবরী জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ৫৭ নং বিধানসভা কেন্দ্র৷ এটি পশ্চিম গোদাবরী জেলায় অবস্থিত৷ এটি অসংরক্ষিত আসন। এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ৫৮ নং বিধানসভা কেন্দ্র৷ এটি পশ্চিম গোদাবরী জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ৫৯ নং বিধানসভা কেন্দ্র। এটি পশ্চিম গোদাবরী জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ৬০ নং বিধানসভা কেন্দ্র। এটি পশ্চিম গোদাবরী জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ৬১ নং বিধানসভা কেন্দ্র। এটি পশ্চিম গোদাবরী জেলায় অবস্থিত৷ এটি অসংরক্ষিত আসন। এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ৬২ নং বিধানসভা কেন্দ্র। এটি অসংরক্ষিত আসন। এটি পশ্চিম গোদাবরী জেলায় অবস্থিত৷
জেরাল্ড হার্টিগান
জেরাল্ড প্যাট্রিক ডেসমন্ড হার্টিগান (Gerald Hartigan; জন্ম: ৩০ ডিসেম্বর, ১৮৮৪ - মৃত্যু: ৭ জানুয়ারি, ১৯৫৫) কেপ প্রদেশের কিং উইলিয়ামস টাউনে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১২ থেকে ১৯১৪ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে বর্ডার দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শী ছিলেন জেরাল্ড হার্টিগান।
প্রথম-শ্রেণীর ক্রিকেট
১৯০৩-০৪ মৌসুম থেকে ১৯২৬-২৭ মৌসুম পর্যন্ত জেরাল্ড হার্টিগানের প্রথম-শ্রেণীর খেলোয়াড়ী জীবন চলমান ছিল। ১৯০৩ থেকে ১৯২৭ সালে কারি কাপে ডানহাতি ফাস্ট-মিডিয়াম বোলার ও ডানহাতি ব্যাটসম্যান জেরাল্ড হার্টিগানের প্রথম-শ্রেণীর ক্রিকেট জীবন শুরু হয় বর্ডার দলে খেলার মাধ্যমে। ৯২টি উইকেট লাভসহ তিনটি সেঞ্চুরি করেছেন তিনি। ১৯১০-১১ মৌসুমে ইস্টার্ন প্রভিন্সের বিপক্ষে ব্যক্তিগত সেরা ১৭৬ রান সংগ্রহ করেছিলেন তিনি।
টেস্ট ক্রিকেট
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন জেরাল্ড হার্টিগান। ২৭ মে, ১৯১২ তারিখে ম্যানচেস্টারে অস্ট্রেলিয়ার বিপক্ষে টেস্ট ক্রিকেটে অভিষেক ঘটে তার। ১ জানুয়ারি, ১৯১৪ তারিখে জোহেন্সবার্গে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি।
ব্যক্তিগত জীবন
ক্রিকেটের পাশাপাশি ফুটবল খেলায়ও সিদ্ধহস্তের পরিচয় দিয়েছেন। দক্ষিণ আফ্রিকার পক্ষে জাতীয় পর্যায়ে ছয়টি খেলায় অংশ নিয়েছিলেন জেরাল্ড হার্টিগান।
৭ জানুয়ারি, ১৯৫৫ তারিখে ৭১ বছর বয়সে নাটালের ডারবান এলাকার হাসপাতালে জেরাল্ড হার্টিগানের দেহাবসান ঘটে।
কর্তৃপক্ষ নিয়ন্ত্রণ
কর্তৃপক্ষ নিয়ন্ত্রণ হল তথ্য বিজ্ঞানের এমন একটি প্রক্রিয়া যা তথ্য সংগঠিত করে, উদাহরণস্বরূপ গ্রন্থাগার তালিকাগুলিতে, নামের একটি একক, স্বতন্ত্র নামের বানান (শিরোনাম) বা প্রতিটি বিষয়ের জন্য একটি সংখ্যাসূচক শনাক্তকারী ব্যবহার করা হয়। নিয়ন্ত্রণ শব্দটি কর্তৃপক্ষ নিয়ন্ত্রণে এই ধারণা থেকে উদ্ভূত হয়েছে যে মানুষ, স্থান, বস্তু এবং ধারণার নাম অনুমোদিত, অর্থাৎ তারা একটি নির্দিষ্ট আকারে প্রতিষ্ঠিত। এই এক-এক ধরনের শিরোনাম বা শনাক্তকারীগুলি ধারাবাহিকভাবে তালিকা (ক্যাটালগ) জুড়ে প্রয়োগ করা হয় যা সংশ্লিষ্ট কর্তৃপক্ষ ফাইল ব্যবহার করে, এবং উপাত্ত সংগঠিত করার অন্যান্য পদ্ধতি যেমন লিঙ্কেজ এবং ক্রস রেফারেন্সের জন্য প্রয়োগ করা হয়। প্রতিটি নিয়ন্ত্রিত ভুক্তি তার সুযোগ এবং ব্যবহারের পরিপ্রেক্ষিতে একটি কর্তৃপক্ষের রেকর্ডে বর্ণনা করা হয় এবং এই সংস্থাটি গ্রন্থাগারের কর্মীদের ক্যাটালগ বজায় রাখতে এবং গবেষকদের জন্য ব্যবহারকারী-বান্ধব করে তুলতে সাহায্য করে।
তালিকাপ্রনয়নকারী প্রতিটি বিষয় বরাদ্দ করে—যেমন লেখক, বিষয়, ধারাবাহিক, বা কর্পোরেশন—একটি বিশেষ স্বতন্ত্র শনাক্তকারী বা শিরোনাম শব্দ যা তারপর একই বিষয়ের সমস্ত উল্লেখের জন্য ধারাবাহিকভাবে, স্বতন্ত্রভাবে এবং দ্ব্যর্থহীনভাবে ব্যবহৃত হয়, যা বিভিন্ন বানান, প্রতিবর্ণীকরণ, লেখকের ছদ্মনাম বা ছদ্মনাম থেকে ভিন্নতা সরিয়ে দেয়। স্বতন্ত্র শিরোনাম ব্যবহারকারীদের সম্পর্কিত বা সংযোজিত বিষয় সহ সমস্ত প্রাসঙ্গিক তথ্যের জন্য নির্দেশিকা প্রদান করতে পারে। কর্তৃপক্ষ রেকর্ডগুলিকে একটি তথ্যভাণ্ডারে একত্রিত করা যেতে পারে এবং এটিকে একটি কর্তৃপক্ষ নথি বলা যেতে পারে এবং এই নথিগুলিকে রক্ষণাবেক্ষণ এবং হালনাগাদ করার পাশাপাশি তাদের মধ্যে থাকা অন্যান্য নথিগুলির সাথে "লজিক্যাল লিঙ্কেজ" লাইব্রেরিয়ান এবং অন্যান্য তথ্য ক্যাটালগারদের কাজ। তদনুসারে, কর্তৃপক্ষ নিয়ন্ত্রণ হল নিয়ন্ত্রিত শব্দভান্ডার এবং গ্রন্থপঞ্জী নিয়ন্ত্রণের একটি উদাহরণ।